”Uusimaan” laulu
Minä istun nyt vanhassa Porvoossa
    Tuolla syömmessä Uudenmaan
 Nään nään minä ”Työläisen” uhkaavan
    Sivistyst’ koko Uudenmaan.

 Minä lähden nyt matkalle Porvoosta
    Mun tieni vie korpeen päin
 Missä torpparin, talonpojan tavannen
    Sille korvahan kuiskaan näin:

 ”Älä usko sä ystävä ”Työläiseen”
    Sua pettää se tahtovi vaan.
 Älä luota sä muihin kuin minuhun
    Ja suomettarehen vaan.”

 Jos tahdot sä ”Työläistä” parjata
    Niin teen sinut herraksi.
 Saman arvon saat kun mullakin
    Nääs, ”kapakkamaisteri”.

 ”Näin haastan, mutt’ jospa ne uskoisi!” niin
    Mulle kunnia kohoais.
 Ja Iivosen pankist’ mulle tuhannet
    Yhä helpommin lohkeais.